VECĀKO AMATPERSONU SANĀKSME

Rīgā

2019.10.02

Protokols Nr. 5.

**1. Valsts valodas centra 2019. gada IV ceturkšņa tulkošanas plāna apstiprināšana** Ziņo: Valsts valodas centrs

**2. EK politikas dokumenti par ES tiesību aktu projektiem** Ziņo: Ārlietu ministrija

2.1. COM tabulu apstiprināšana par periodu 17.06.2019.- 15.09.2019. (25.-37. nedēļa, 2019)Ziņo: Ārlietu ministrija

**3. Kompetenču sadalījuma par Eiropas Savienības Padomes darba grupām apstiprināšana**Ziņo: Ārlietu ministrija

**4. Padomes septembrī un oktobrī** Ziņo: Ārlietu ministrija

4.1. 24. septembra ES Enerģētikas padome un 26. septembra ES Konkurētspējas padome Ziņo: Ekonomikas ministrija

4.2. 15. oktobra ES Vispārējo lietu padome Ziņo: Ārlietu ministrija

**5. 17.-18. oktobra Eiropadome** Ziņo: Ārlietu ministrija

**6. Padomes darba metodes – informācija par notikušajām diskusijām un turpmāk plānoto darbu**Ziņo: Ārlietu ministrija

**7. Latvijas kandidātu apstiprināšana dalībai Eiropas Komisijas īstermiņa mācību programmā valsts civildienesta ierēdņiem „Erasmus for Public Administration”.**Ziņo: Ārlietu ministrija

**8. Latvijas klimata rīcības plāns** Ziņo: Ārlietu ministrija

**9. Dažādi** Ziņo: Ārlietu ministrija

**Sēdi vada:** A. Kurme, Ārlietu ministrijas Valsts sekretāra vietniece Eiropas lietās.

**Sēdes locekļi:**

S. Rupjā, Ārlietu ministrija

D. Giluce, Aizsardzības ministrija

M. Rone, Ekonomikas ministrija

I. Irbe, Finanšu ministrija

A. Vahere-Abražune, Izglītības un zinātnes ministrija

S. Catlaka, Kultūras ministrija

I. Tāre, Labklājības ministrija

E. Šimiņa-Neverovska, Satiksmes ministrija

K. Pommere, Tieslietu ministrija

L. Timša, Veselības ministrija

M. Klismets, Vides aizsardzības un reģionālās attīstības ministrija

I. Baļčūne, Zemkopības ministrija

A. Bambale, Latvijas Banka

**Klātesošie:**

K. Leja, Ārlietu ministrija

L. Cīrule, Ārlietu ministrija

A. Mende, Ārlietu ministrija

M. Bilsēna, Ārlietu ministrija

I. Ķīse, Ārlietu ministrija

A. Čākure, Ārlietu ministrija

A. Vēja, Ārlietu ministrija

E. Goškina, Ārlietu ministrija

S. Ķipēna, Vides aizsardzības un reģionālās attīstības ministrija

I. Dēze, Saeimas Eiropas lietu komisija

I. Stepiņa, Latvijas Darba devēju konfederācija

M. Baltiņš, Valsts Valodas centrs

**1. Valsts valodas centra 2019. gada IV ceturkšņa tulkošanas plāna apstiprināšana**

Ziņo: VVC/M. Baltiņš

Informācijai: Netika saņemti iebildumi par tulkošanas plānu.

Nolemj:

1.1. Apstiprināt Valsts valodas centra tulkošanas plānu IV ceturksnim.

**2. EK politikas dokumenti par ES tiesību aktu projektiem**

Ziņo: ĀM/A. Kurme

**2.1.** COM tabulu apstiprināšana par periodu 17.06.2019.- 15.09.2019. (25.-37. nedēļa, 2019)Ziņo: A. Kurme.

Informācijai: Tabulas par norādīto periodu saskaņotas elektroniski ESVIS-L.

Nolemj:

2.1.1. Apstiprināt tabulas par periodu 17.06.2019.- 15.09.2019.

**3. Kompetenču sadalījuma par Eiropas Savienības Padomes darba grupām apstiprināšana**

Ziņo: ĀM/A. Kurme

Informācijai: Kompetenču sadalījuma par Eiropas Savienības Padomes darba grupāmsaskaņots elektroniski. Netika saņemti iebildumi.

Nolemj:

3.1. Apstiprināt Kompetenču sadalījuma par Eiropas Savienības Padomes darba grupām.

**4. Padomes septembrī un oktobrī**

4.1. 24. septembra ES Enerģētikas padome un 26. septembra ES Konkurētspējas padomeZiņo: EM/M. Rone

Izsakās: A. Kurme, I. Stepiņa, E. Rone, E. Šimiņa-Neverovska.

EM informē par 24. septembra ES Enerģētikas ministru padomē izskatītajiem jautājumiem (nacionālo enerģētikas un klimata projektu izstrāde, informācijas apmaiņa starp dalībvalstīm. Diskusija par enerģētikas nozari 2020-2030, ES konkurētspēja attiecībā pret ārējiem tirgiem) un 26.septembra ES Konkurētspējas padomē izskatītajiem jautājumiem (ilgtspējīgas izaugsmes sekmēšana, konkurētspējas veicināšana, rūpniecības politika).

Ārlietu ministrija rosina vairāk koncentrēties uz *Horizon Europe*. Būtisks valsts atbalsts projekta pieteikuma sagatavošanai. Liela nozīme nacionālajam koordinatoram. LDDK norāda, ka būtu nepieciešams veidot sadarbību ar Valsts izglītības attīstības aģentūru par Horizon jautājumiem. Sliekšņi ne vienmēr adekvāti Latvijas industrijas mērogiem. Būtiski VAS vēl vairāk akcentēt kritiskos punktus un politiskās prioritātes starpnozaru/ pārnozaru koordinācijā.

4.2. 15. oktobra ES Vispārējo lietu padome Ziņo: ĀM/A. Kurme

Izsakās: I.Irbe

15. oktobra Vispārējo lietu padomē plānota gatavošanās 17.-18. oktobra Eiropadomes sanāksmei. Galvenā prioritāte – MFF. ES paplašināšanās un stabilizācijas un asociācijas process – Albānija un Ziemeļmaķedonijas Republika. Latvija atbalsta sarunu sākšanu ar Albāniju un Ziemeļmaķedoniju. Breksits (50. panta formātā), lai apspriestu aktuālo situāciju Apvienotās Karalistes izstāšanās no ES sarunās. Ja AK lūdz breksita datuma pagarinājumu, Latvija gatava to atbalstīt.

Informatīvo ziņojumu plānots izskatīt š.g. 8. oktobra Ministru kabineta sēdē un 11. oktobra Saeimas Eiropas lietu komisijas sēdē.

8. oktobra Ministru kabineta sēdē Ārlietu ministrija virza arī informatīvo ziņojumu par breksita gatavību – nozarēm nepieciešamais papildus finansējums breksita seku novēršanai. Ārlietu ministrija aicina pārskatīt un precizēt ministriju sniegtos aprēķinus par izmaksām saistībā ar breksit, jo iesniegtie skaitļi abos scenārijos (izstāšanās ar vienošanos un izstāšanās bez vienošanās) ir gandrīz vienādi.

Nolemj:

4.1.1. un 4.2.1.Pieņemt zināšanai sniegto informāciju.

**5. 17.-18. oktobra Eiropadome**

Ziņo: ĀM/A.Kurme

Izsakās: Šimiņa-Neverovska, K. Leja, I. Stepiņa.

17.–18.10. Eiropadome izrietēs no Vispārējo lietu padomes. Latvijas galvenā prioritāte oktobra Eiropadomē ir ES daudzgadu budžets 2021. – 2027.gadam (MFF). Izskatās, ka līdz gada beigām vienošanās netiks panākta. Ceram, ka breksits pilnībā neaizēnos diskusiju par MFF. Ir pienācis laiks nopietni sākt diskutēt MFF augstākajā politiskajā līmenī, ja vēlamies laicīgu vienošanos. Svarīgi saprast, ko somi ieliks jaunajā NegBox pēc Eiropadomes – ir dažādi signāli. ES institucionālais cikls, kas paredz pēc iespējas ātrāk apstiprināt jauno Komisiju. Klimats – Francija uzstāj uz jautājuma iekļaušanu Eiropadomes dienaskārtībā; pagaidām nav paredzēta diskusija, lai neatkārtotos jūnija Eiropadomes scenārijs ar valstu šķelšanos.

VAS diskusijā izskan bažas par valsts finansiālo kapacitāti, iesaistoties jaunās iniciatīvās (klimats) un jautājums par nepieciešamību aktualizēt Latvijas MFF pozīciju. Ārlietu ministrija norāda, ka pēc Eiropadomes būs redzams, vai parādīsies jauni elementi, kas pretrunā ar jau apstiprināto pozīciju; pagaidām MFF pozīcija ir pietiekama.

Nolemj:

5.1. Pieņemt zināšanai sniegto informāciju.

**6. Padomes darba metodes – informācija par notikušajām diskusijām un turpmāk plānoto darbu**

Ziņo: ĀM/S. RupjāIzsakās: A. Kurme, M.Rone, E. Šimiņa-Neverovska, Iveta Baļčūne.

Iepriekšējā VAS sniedzām informāciju par Stratēģiskās programmas 2019.-2024. gadam sagatavošanu un pieņemšanu jūnija Eiropadomē. Šobrīd aktuāla ir Stratēģiskās programmas ieviešana. Somijas prezidentūra integrē Stratēģiskās programmas prioritātes Padomes darbā. Šīs prioritātes būtu jāņem vērā arī Eiropas Komisijai, kad tā sastādīs darba programmu nākamajam gadam. Somija ir sākusi diskusijas Padomes ietvaros par darba metožu pārskatīšanu. Tās šobrīd notiek neformālas COREPER ietvaros un noslēgsies ar apkopojošu Prezidentūras ziņojumu. Somija izvirzījusi vairākus tematus, ko COREPER apspriež neformālās diskusijās. Somija pirms katras diskusijas izstrādā diskusiju dokumentu, kas izsūtīti visām ministrijām komentāriem. Pirmā formālā diskusija tiek plānota 30. oktobra COREPER II sanāksmē. Uz šo diskusiju Ārlietu ministrija gatavos instrukciju, kuru saskaņosim ar visām ministrijām.

Nolemj:

6.1. Pieņemt zināšanai sniegto informāciju.

**7. Latvijas kandidātu apstiprināšana dalībai Eiropas Komisijas īstermiņa mācību programmā valsts civildienesta ierēdņiem „Erasmus for Public Administration”.**

Ziņo: ĀM/M. Bilsēna

Saņemti desmit pieteikumi no ministrijām Erasmus programmai 2020. gadā. Izvērtējot kritērijus, pieņemts lēmums izvirzīt apstiprināšanai ZM, KM, ĀM un AiM kandidātus, kā rezerves kandidātu izvirzīt apstiprināšanai SM kandidātu.

Nolemj:

7.1. Saskaņā ar Eiropas Komisijas izvirzītajām prasībām attiecībā uz kandidātu atlasi, priekšlikums 2020. gada Erasmus programmai nominēt sekojošus Latvijas kandidātus:

1. Linda Apenīte (ZM) – I modulis (03.03.2020.-13.03.2020;
2. Māra Braslava (KM) – I modulis (03.03.2020.-13.03.2020.);
3. Aija Butāne (ĀM) – II modulis (09.06.2020.-19.06.2020.);
4. Kate Elizabete Kanasta (AizM) – III (12.oktobris-23.oktobris).

Kā rezerves kandidātus nominēt:

Evita Nagle (SM) – II vai III modulis.

**8. Latvijas klimata rīcības plāns**

Ziņo: ĀM/A. Kurme

Izsakās: M. Klismets, E. Šimiņa-Neverovska, I. Stepiņa.

Tā kā esam pievienojušies klimata ambiciozajām valstīm, vēlamies turpināt savstarpēju diskusiju un informācijas apmaiņu par uz āru vērstajiem vēstījumiem klimata jomā. Paužam atbalstu ES mērķu pārskatīšanai dažādos līmeņos un formātos, bet aizvien biežāk nepieciešama informācija par nākamajiem soļiem un rīcības virzieniem izvirzīto mērķu sasniegšanai. Horizontāla informācijas apmaiņa ir lietderīga arī aktuālās MFF diskusijas kontekstā, gan par vispārīgām iespējām finanšu apguvē klimata jautājumu risināšanai, gan konkrētu priekšlikumu gatavošanā.

EM sadarbībā ar VARAM šobrīd strādā pie aktualizētā “Nacionālā enerģētikas un klimata plāna 2021. līdz 2030.gadam”. Jaunais MFF rosina paātrināt diskusiju starp nozarēm un industriju pārstāvjiem par izdevīgākiem risinājumiem un pārmaiņām. SM norāda, ka nozīme ir sociālajam faktoram. Bažas par sociālekonomisko situāciju. Svarīga pašvaldību iesaiste. ĀM uzsver nepieciešamību precīzi definēt finansējumu, ko paredzēts novirzīt klimata mērķiem. Nepieciešams sastādīt plānu, precizēt riskus, risināt VAS formātā, ko darīt ar aktuālo klimata tēmu. Rosina izveidot pasākumu plānu par nepieciešamo finansējumu aktuālās problēmas risināšanai. LDDK sadarbībā ar atbildīgajām iestādēm informē industriju par tendencēm, attīsta dialogu ar nozari sekot globālām tendencēm. Pārmaiņu vadīšanai ir nepieciešama savlaicīga nozaru iesaiste rīcībpolitiku izstrādē un investīciju plānošanā.

Ārlietu ministrija rosina klimata jautājumu iekļaut pastāvīgā VAS darba kārtībā.

Nolemj:

8.1. Pieņemt zināšanai sniegto informāciju

**9. Dažādi**

9.1. Par vienotu informatīvo ziņojumu apriti ESVIS

Ziņo: ĀM/A. Kurme

Izsakās: E. Šimiņa-Neverovska, M. Rone, D. Giluce, I. Tāre.

Lūgums visiem izmantot ESVIS-L dienesta ziņojumu publicēšanai un nacionālo pozīciju un instrukciju saskaņošanai. VSS 2019. gada 13. jūnija protokola nr. 23. §36 lēmums.

Nolemj:

9.1.1. Pieņemt zināšanai ĀM sniegto informāciju

Cita informācija: nākamā VAS provizoriski 13. Novembrī plkst. 15.00.

Ārlietu ministrijas Valsts sekretāra vietniece Eiropas lietās A. Kurme

Protokolēja:

Gunta Ērgle-Lāce

Ārlietu ministrijas

Vispārējo un institucionālo jautājumu nodaļas

vecākā referente

67015966